# POGLAVJE 2

NAVODILA PONUDNIKOM ZA IZDELAVO PONUDBE

v postopku podelitve

**KONCESIJE ZA**

**IZVAJANJE GOSPODARSKE JAVNE SLUŽBE REDNEGA**

**VZDRŽEVANJA IN VARSTVA DRŽAVNIH CEST, KI SO V**

**UPRAVLJANJU DIREKCIJE REPUBLIKE SLOVENIJE ZA INFRASTRUKTURO - OBMOČJE 5**

Ljubljana, julij 2021

**Vsebina poglavja:**

* 1. **POGOJI ZA UDELEŽBO NA JAVNEM RAZPISU**

1. Pogoji za udeležbo ponudnikov na javnem razpisu
2. Oddaja posameznih del podizvajalcem
3. Ena ponudba od vsakega ponudnika
4. Stroški za izdelavo in predložitev ponudbe
   1. **PRIPRAVA PONUDBE**
5. Jezik ponudbe
6. Sestavni deli ponudbe
7. Ponudbena cena
8. Valuta ponudbe in plačil
9. Veljavnost ponudbe
10. Garancija za resnost ponudbe
11. Garancija za dobro izvedbo pogodbenih obveznosti
12. Variantne ponudbe niso dovoljene
13. Oblika in podpisovanje ponudb
14. Pooblastilo za pridobitev podatkov iz kazenske evidence
    1. **ODDAJA PONUDBE**
15. Predložitev ponudb
16. Oddane ponudbe
17. Spremembe, dopolnitve in umik ponudb
    1. **POSTOPEK IZBIRE KONCESIONARJA**
18. Javno odpiranje ponudb
19. Preveritev ponudb
20. Dopustne dopolnitve ponudb
21. Pogajanja
22. Zaupnost postopka
23. Zavrnitev vseh ponudb
24. Odločitev o izbiri koncesionarja
25. Obvestilo o izbiri
26. Sklenitev koncesijske pogodbe

**NAVODILA PONUDNIKOM ZA IZDELAVO PONUDBE**

**A. POGOJI ZA UDELEŽBO NA JAVNEM RAZPISU**

# POGOJI ZA UDELEŽBO PONUDNIKOV NA JAVNEM RAZPISU

# Da bi bili ponudniki upravičeni sodelovati v postopku podelitve koncesije, morajo izpolnjevati pogoje za ugotavljanje sposobnosti, kot so podani v nadaljevanju. Izpolnjevanje posameznega pogoja dokazujejo ponudniki na način, kot je naveden pri posameznem pogoju. Obrazci in izjave za dokazovanje sposobnosti ponudnikov so podani v Poglavju 6 te razpisne dokumentacije.

Vsebina izpolnjenih obrazcev mora ustrezati zahtevam iz obrazca, podanega v razpisni dokumentaciji, ne glede na način izpolnjevanja.

V kolikor bo koncedent v postopku podelitve koncesije ugotovil, da je posamezni ponudnik v ponudbi predložil neresnična in/ali zavajajoča dokazila, bo ponudnika izločil iz nadaljnjega postopka podelitve koncesije. Koncedent bo o tem obvestil Državno revizijsko komisijo.

# Pogoji glede osnovne sposobnosti gospodarskega subjekta

* 1. Gospodarski subjekt (ponudnik, partner, podizvajalec) je registriran pri pristojnem sodišču ali drugem organu in ima v temeljnem aktu družbe določene dejavnosti, ki so predmet koncesije.

* 1. Gospodarski subjekt ali oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem ni bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).
  2. Gospodarski subjekt na dan, ko poteče rok za oddajo ponudb, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
  3. Nad gospodarskim subjektom se ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, njegovih sredstev ali poslovanja ne upravlja upravitelj ali sodišče, njegove poslovne dejavnosti niso začasno ustavljene, ali se v skladu s predpisi druge države nad njim ni začel postopek in ni nastal položaj z enakimi pravnimi posledicami.
  4. Pristojni organ Republike Slovenije ali druge države članice ali tretje države v zadnjih treh letih pred oddajo ponudbe pri gospodarskemu subjektu ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
  5. Gospodarski subjekt izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, in predpisi države naročnika. Šteje se, da ponudnik izpolnjuje obveznosti iz prejšnjega stavka, če vrednost teh neplačanih zapadlih obveznosti na dan oddaje ponudbe znaša manj kot 50 eurov. Šteje se, da gospodarski subjekt ne izpolnjuje obveznosti iz te alineje, če na dan oddaje prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

Dokazilo: ESPD za vsak gospodarski subjekt, ki nastopa v ponudbi in za subjekt, katerega zmogljivosti uporablja ponudnik.

Opomba: Za navedbe, ki jih ni možno ali jih koncedent ni uspel preveriti v uradnih evidencah državnih organov ali organov lokalnih skupnosti si koncedent pridržuje pravico, da od ponudnika zahteva dodatne informacije ali (stvarna) dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež in po potrebi zahteva pooblastilo za pridobitev določenih podatkov.

# Tehnični pogoji

1. Ponudnik mora razpolagati z ustreznim številom objektov za izvajanje vzdrževalnih del (vzdrževalna enota), ki morajo biti locirani, dimenzionirani in tehnično opremljeni tako, da se s posamezne vzdrževalne enote izvaja redno vzdrževanje od 100 do 250 km državnih cest na posameznem območju koncesije in da je najbolj oddaljena točka državnih cest na območju koncesije od vzdrževalne enote oddaljena manj kot 50 km po državnih cestah v upravljanju direkcije.

Cestne vzdrževalne enote morajo ustrezati minimalnim zahtevam, določene v točki 2.1 (Oprema cestne vzdrževalne enote) v Prilogi 2 koncesijskega akta.

Šteje se, da ponudnik razpolaga z ustreznim številom vzdrževalnih enot, če jih ima ponudnik / katerikoli partner / podizvajalec v lasti (lastnina, solastnina, stavbna pravica) ali ima ponudnik / katerikoli partner / podizvajalec zagotovljeno njihovo neomejeno uporabo na podlagi najemnega razmerja za čas trajanja koncesije.

Če je gospodarski subjekt iz prejšnjega odstavka solastnik objekta, mora imeti sklenjen sporazum z ostalimi solastniki, iz katerega izhaja pravica do uporabe objekta v obsegu, ki je potreben za izvajanje koncesije ter dogovor o upravljanju objekta.

Ponudnik mora zagotoviti, da bodo vzdrževalne enote opremljene skladno z minimalnimi zahtevami in da bodo v brezhibnem stanju ob oddaji ponudbe in ves čas trajanja koncesijskega razmerja.

**Dokazilo:** ESPD za vsak gospodarski subjekt, ki nastopa v ponudbi in za subjekt, katerega zmogljivosti uporablja ponudnik.

V zvezi z navedenim pogojem morajo ponudniki v ponudbi predložiti izpolnjeno izjavo na obrazcu 1.3.(a) v Poglavju 6 (Izjava o zagotavljanju cestnih vzdrževalnih enot), Seznam objektov za redno vzdrževanje in varstvo državnih cest, ki so v upravljanju DRSI z izmerami in kapaciteto teh objektov (Obrazec 1.3.(a/1) v Poglavju 6) ter dokumentirano s fotografijami in Seznam odsekov cest na posamezno vzdrževalno enoto za redno vzdrževanje in varstvo cest, ki so v upravljanju DRSI (Obrazec 1.3.(a/2) v Poglavju 6).

V ponudbi ponudnik predloži vsa dokazila o razpolaganju z ustreznim številom objektov za izvajanje del: zemljiškoknjižne izpiske, najemne pogodbe ali druge pravne akte, s katerim se dokazuje pravica do uporabe objektov za izvajanje vzdrževalnih del v zahtevanem obsegu.

1. Ponudnik mora razpolagati z minimalnim obsegom tehnične opreme, ki je določena v točki 2.2 (Tehnična oprema) v Prilogi 2 koncesijskega akta s katero bo izvajal dela iz koncesijske pogodbe.

Šteje se, da ponudnik razpolaga z ustrezno opremo, če jo ima ponudnik / katerikoli partner / podizvajalec v lasti, ali ima ponudnik / katerikoli partner / podizvajalec zagotovljeno njeno neomejeno uporabo na kateri koli drugi pravni podlagi za čas trajanja koncesije.

Ponudnik mora zagotoviti, da je oprema glede na okvirni obseg vzdrževalnih del na voljo v ustrezni kvaliteti in v brezhibnem stanju za njihovo uporabo. Ponudnik se zavezuje, da bo vzdrževalna dela opravljal z navedeno opremo.

Dokazilo: ESPD za vsak gospodarski subjekt, ki nastopa v ponudbi in za subjekt, katerega zmogljivosti uporablja ponudnik.

V zvezi z navedenim pogojem morajo ponudniki v ponudbi predložiti izpolnjeno izjavo na obrazcu 1.3.(b) v Poglavju 6 (Izjava o zagotavljanju tehnične zmogljivosti) ter Seznam motornih vozil in druge strojne opreme z registrsko oznako oziroma inventarno številko osnovnega sredstva na obrazcu 1.3.(b/1) v Poglavju 6.

V ponudbi ponudnik predloži vsa dokazila o razpolaganju z ustrezno tehnično opremo za izvajanje del: podatke o lastništvu ali druge pravne akte, s katerim se dokazuje lastninska pravica oziroma pravica do uporabe zahtevane tehnične opreme za izvajanje vzdrževalnih del v zahtevanem obsegu.

**opomba:** Koncedent si pridržuje pravico navedbe iz točke a in b preveriti ter od ponudnika zahtevati dokazila, da ima ob oddaji ponudbe zagotovljene potrebne tehnične zmogljivosti za izvedbo naročila.

Koncedent si pridržuje pravico, da po potrebi preveri dejansko zagotavljanje tehničnih pogojev z ogledom pri ponudniku.

Koncedent si pridržuje pravico, da po potrebi, po pravnomočni odločitvi in pred sklenitvijo pogodbe, preveri zagotavljanje tehničnih pogojev z ogledom pri izbranem ponudniku.

V primeru zamenjave tehnične opreme v pogodbeni fazi mora ponudnik zagotoviti primerljivo opremo in pridobiti soglasje koncedenta.

# Kadrovski pogoj

1. Ponudnik mora imeti glede na število vzdrževalnih enot in dolžino državnih cest na območju koncesije zaposleno določeno število delavcev z določeno izobrazbo in delovnimi izkušnjami, s katerimi bo izvajal dela na koncesijskem območju. Minimalne kadrovske zmogljivosti so določene v točki 1. (Kadrovske zmogljivosti) v Prilogi 2 koncesijskega akta.

Šteje se, da ponudnik razpolaga z ustreznimi kadri, če ima ponudnik / katerikoli partner / podizvajalec zaposlene delavce, ki se jim pogodba izteče po prenehanju trajanja koncesije.

Gospodarski subjekt iz prejšnjega odstavka mora imeti z delavci sklenjeno pogodbo ob oddaji ponudbe na javni razpis za pridobitev koncesije.

Dokazilo: ESPD za vsak gospodarski subjekt, ki nastopa v ponudbi.

V zvezi z navedenim pogojem morajo ponudniki v ponudbi predložiti izpolnjen - obrazec 1.4.(a) v Poglavju 6 (*Izjava o zagotavljanju kadrovskih zmogljivosti*) in Seznam ključnih kadrov in njihove izobrazbene kvalifikacije ter delovne izkušnje na obrazcu 1.4.(a/1). V ponudbi predložiti vsa dokazila s podatki o kadrovski zmogljivosti za vsakega delavca iz navedene izjave (po poimenskem seznamu prijavljenih delavcev), kot na primer pogodbo o zaposlitvi, dokazila o delovnih izkušnjah, potrdila o pridobljeni izobrazbi ipd.

**Opombe:** Koncedent si pridržuje pravico navedbe preveriti ter od ponudnika zahtevati dokazila, da ima ob oddaji ponudbe zagotovljene kadrovske zmogljivosti za izvedbo naročila.

Koncedent si pridržuje pravico, da po potrebi preveri dejansko zagotavljanje kadrov z ogledom pri ponudniku.

Koncedent si pridržuje pravico, da po potrebi, po pravnomočni odločitvi in pred sklenitvijo pogodbe, preveri zagotavljanje kadrov z ogledom pri izbranem ponudniku.

Ponudnik se zavezuje, da bo vzdrževalna dela opravljal z navedenim kadrom. V primeru zamenjave nominiranih oseb mora ponudnik zagotoviti primerljiv kader in pridobiti soglasje koncedenta.

# Ekonomski pogoji

1. Ponudnik mora izkazati, da je imel v zadnjih treh koledarskih letih pred rokom za oddajo ponudbe skupni prihodek najmanj v višini, ki je za OBMOČJE 5 koncesije določen v točki E/6 (Skupni prihodek) - Poglavje 5, v Prilogi 2, točka 3.1 koncesijskega akta.

Dokazilo: ESPD za vsak gospodarski subjekt, ki nastopa v ponudbi.

V zvezi z navedenim pogojem morajo ponudniki v ponudbi predložiti izpolnjeno izjavo na obrazcu 1.5.(b) v Poglavju 6 – (Izjava o izpolnjevanju ekonomskega pogoja glede višine skupnega prihodka).

Koncedent si pridržuje pravico, da navedbe preveri ter zahteva dokazila (S.BON-1 ali drugo enakovredno dokazilo), iz katerih je razvidno izpolnjevanje pogoja.

1. Ponudnik v zadnjih 365 dneh pred objavo obvestila o naročilu na Portalu javnih naročil ni imel blokiranega nobenega transakcijskega računa.

Dokazilo: ESPD za ponudnika (pri skupni ponudbi za vsakega partnerja).

Opombe: Koncedent si pridržuje pravico, da navedbe preveri ter zahteva dokazila, iz katerih je razvidno izpolnjevanje pogoja.

# Reference

Ponudnik mora izkazati, da je v zadnjih 5 letih pred uveljavitvijo koncesijskega akta zvedel redna vzdrževalna dela na javnih cestah, kot je določeno v točki 3.2 (Reference) v Prilogi 2 koncesijskega akta. Reference gospodarskih subjektov, ki nastopajo v ponudbi, se upoštevajo kumulativno.

**Dokazilo**: ESPD za vsak gospodarski subjekt, ki nastopa v ponudbi.

Podatki o referenčnem poslu, vsebinsko skladni s predlogo v Poglavju 6 (Obrazec 6 (a) in 6 (b)). Koncedent si pridržuje pravico, da navedbe preveri ter zahteva dokazila o izvedbi referenčnega dela oziroma navedbe preveri neposredno pri investitorju.

**Opombe:** Zahtevane reference, ločene po alinejah, lahko izhajajo iz enega ali več različnih poslov, referenca iz vsake posamezne alineje pa v celoti izhaja iz enega posla.

Ponudnik v okviru referenčnega posla izkaže, da je neposredno sam izvajal dela, ki so opredeljena v točki 3.3 Prilogi 2 koncesijskega akta kot dela, ki jih v okviru pridobljene koncesije neposredno sam tudi izvaja.

# Ponudbi je potrebno predložiti

Sestavni del ponudbe so tudi zahtevane izjave in obrazci.

# Skupna ponudba, ki jo predloži konzorcij dveh ali več partnerjev mora izpolnjevati naslednje zahteve:

1. Ponudba mora vsebovati za vsakega partnerja v konzorciju posebej ESPD izjavo in iz točke 1.5.(b) tega poglavja.
2. Za dokazila, zahtevana v točkah 1.3.(a), 1.3.(b), 1.4.(a), 1.5.(a) in 1.6. tega poglavja zadošča, da jih izkazuje eden od partnerjev, v kolikor je iz njih razvidno zadoščanje navedenemu pogoju.

# Če ponudnik ali konzorcij kandidira na razpisih za več območij, se glede izkazovanja tehničnih pogojev, kadrovskih pogojev in referenc ni dovoljeno sklicevati na kapacitete oziroma referenčna potrdila, ki jih je ponudnik že uporabil za dokazovanje izpolnjevanja pogojev na drugem koncesijskem območju, razen če je za drugo koncesijsko območje postopek dokončen in mu koncesija ni bila podeljena ali če je bil postopek podelitve koncesije na drugem koncesijskem območju zaključen brez podelitve koncesije.

**1.10 Če ponudnik v ponudbi nastopa s podizvajalci, se lahko glede izkazovanja tehničnih in kadrovskih pogojev, pogoja iz točke 1.5 (a) ter pogojev glede referenc, sklicuje** na kapacitete oziroma referenčna potrdila podizvajalcev, ki jih navede v ponudbi, če ti podizvajalci izpolnjujejo pogoje za osnovno sposobnost iz točk 1.2.(a) do 1.2.(f), in pogoje iz točk 1.5 (b).

# ODDAJA POSAMEZNIH DEL PODIZVAJALCEM

Ponudnik lahko posamezna dela rednega vzdrževanja odda v podizvajanje.

V primeru navajanja podizvajalcev ponudnik izpolni Obrazec 2 (Seznam podizvajalcev) in obrazec 2 (a) (Zahteva za naročnikovo neposredno plačilo terjatev podizvajalca do ponudnika) v Poglavju 6, kjer mora navesti predmet del, kraj in obdobje izvedbe del, ki se oddajajo in podatke o podizvajalcih (naziv, polni naslov, matična številka, davčna številka in transakcijski račun).

V ponudbi mora biti navedeno, kaj prevzema sam ponudnik in kaj posamezni podizvajalec. Vsak mora navesti vrsto posla, ki ga prevzema, ter kraj in predvideni rok izvedbe. Vrednost posla, ki ga prevzema ponudnik, ne more biti manjša od vrednosti posla posameznega podizvajalca.

Podizvajalec, ki zahteva naročnikovo neposredno plačilo za izvedena dela, mora to svojo zahtevo predložiti že v ponudbi ter navesti prevzeta dela in njihovo vrednost. Če podizvajalec ne zahteva naročnikovega neposrednega plačila, mora biti ta njegova izjava predložena v ponudbi.

Podizvajalec mora s ponudnikom skleniti medsebojno pogodbo in kopijo te pogodbe v petih dneh po sklenitvi posredovati koncedentu oz. jo priložiti ponudbi. Pri izbrani ponudbi so kakršnekoli naknadne spremembe v zvezi s podizvajalci možne le ob izpolnjevanju razpisanih pogojev in soglasju koncedenta.

Podizvajalci morajo izpolnjevati vse pogoje glede osnovne sposobnosti iz točke 1.2.(a) do 1.2.(f), kar mora ponudnik za vsakega podizvajalca, ki ga navede v ponudbi, izkazati s predložitvijo enakih dokazil kot to velja za ponudnika samega. Podizvajalci morajo priložiti ESPD obrazec.

Če koncesionar odda dela podizvajalcu po podpisu koncesijske pogodbe ali če po podpisu koncesijske pogodbe zamenja podizvajalca, mora pridobiti soglasje koncedenta.

Koncesionar vlogi za pridobitev soglasja predloži:

* sklenjeno pogodbo med koncesionarjem in podizvajalcem, ki vsebuje tudi podatke iz drugega odstavka te točke,
* kontaktne podatke in zakonite zastopnike predlaganih podizvajalcev,
* priložiti zahtevo podizvajalca za neposredno plačilo,
* pooblastilo, s katerim pooblašča koncedenta, da na podlagi potrjenega računa oziroma situacije neposredno plačuje podizvajalcem v skladu s predpisom, ki ureja javno naročanje,
* izjavo, da je poravnal vse nesporne obveznosti prvotnemu podizvajalcu, ki je zamenjan,
* izpolnjene ESPD teh podizvajalcev v skladu z 79. členom ZJN 3,
* Pooblastilo za pridobitev podatkov iz kazenske evidence in
* druge listine, zahtevane z zakonom, ki ureja javna naročila.

Če koncesionar izvaja določena dela v okviru koncesije po podizvajalcih, koncedent ta dela neposredno plačuje podizvajalcem v primeru, da so izpolnjeni pogoji, kot jih določa predpis, ki ureja javno naročanje. Koncesionar mora v ta namen svojemu računu oziroma situaciji predložiti tudi račune oziroma situacijo podizvajalcev, ki jih je predhodno potrdil.

Koncesionar odgovarja koncedentu za delo podizvajalcev na način, kot da bi delo opravljal sam.

# ENA PONUDBA OD VSAKEGA PONUDNIKA

Vsak ponudnik lahko za posamezno območje koncesije predloži le eno ponudbo, bodisi svojo lastno, bodisi kot partner v ponudbi skupine ponudnikov.

Ponudniku, ki bi v nasprotju s prejšnjim odstavkom predložil več kot eno ponudbo, bo koncedent izločil iz nadaljnjega postopka vse ponudbe, v katerih nastopa kot samostojni ponudnik ali kot partner v skupni ponudbi.

# STROŠKI ZA IZDELAVO IN PREDLOŽITEV PONUDBE

Ponudnik prevzema vse stroške, vezane na izdelavo oziroma predložitev ponudbe.

**NAVODILA PONUDNIKOM ZA IZDELAVO PONUDBE**

**B. PRIPRAVA PONUDBE**

# JEZIK PONUDBE

Ponudba in ostala dokumentacija, ki se nanaša na ponudbo, mora biti napisana v slovenskem jeziku.

# SESTAVNI DELI PONUDBE

Ponudba, ki jo predloži ponudnik, mora vsebovati naslednje dokumente:

1. Izjavo o prijavi na razpis (Obrazec 1 – Poglavje 6); Listino se predloži kot »PDF« dokument v razdelek »predračun«;
2. V primeru skupne ponudbe konzorcija mora ponudba vsebovati tudi sporazum med člani konzorcija iz točke 5.2. - Poglavje 1;
3. Izpolnjeni obrazci, izjave in dokazila, zahtevani v točkah od 1.2. do 1.10. - Poglavje 2 razpisne dokumentacije);

DOKAZILA, ki jih ponudnik pridobi od pristojnih institucij in so zahtevana za dokazovanje sposobnosti, ponudnik vloži v enakem vrstnem redu, kot so dokazila zahtevana v pogojih, katerih izpolnjevanje ponudnik dokazuje. V kolikor z istim dokazilom dokazuje izpolnjevanje večih pogojev, ga priloži po vrstnem redu, kot je prvič zahtevano v pogojih.

1. Seznam podizvajalcev (Obrazec 2 (a)– Poglavje 6);
2. Zahteva za naročnikovo neposredno plačilo terjatve podizvajalca do ponudnika (Obrazec 2(b)– Poglavje 6);
3. Ponudbeni predračun (Poglavje 4 v naslednji obliki):

Ponudnik mora na osnovi prejete razpisne dokumentacije za posamezno območje naročila, za katerega se poteguje, izdelati ponudbeni predračun v skladu z navodili v Poglavju 4 – *Navodila za oblikovanje cen in izpolnjevanje ponudbenega predračuna*.

Ponudnik mora ponudbi predložiti izpolnjeno Excel obliko dokumenta, poleg tega pa v .pdf obliki še naslednje dokumente:

Tabela 2 » Popis del-OBMOCJE X«,

Tabela 3 » Stroški režije-OBMOCJE X«,

Tabela 4 » Rekapitulacija-OBMOCJE X« in

V primeru neskladja med Excel in .pdf obliko bo veljala .pdf oblika.

1. Izjavo o sprejemanju posebnih pogojev za izvajanje koncesije (Poglavje 5);
2. Garancija za resnost ponudbe (Obrazec 3 – Poglavje 6);
3. Izjava o sprejemanju pogojev, ki jih je ponudnik dolžan upoštevati pri izdelavi ponudbenega predračuna (Obrazec 5 – Poglavje 6);

Ponudnikom PRILOG iz POGLAVJA 6 ni potrebno priložiti ponudbi. Ponudnik soglaša, da so vse PRILOGE te razpisne dokumentacije sestavni del njihove ponudbe s podpisano in potrjeno Izjavo o sprejemanju pogojev, ki jih mora ponudnik upoštevati pri izdelavi ponudbenega predračuna - Obrazec 5 (Obrazci, Poglavje 6).

1. Podatki o referenčnem delu (Obrazec 6(a) – Poglavje 6);
2. Referenčno potrdilo (Obrazec 6(b) – Poglavje 6);
3. Podatki o referenčnem delu za vodjo vzdrževanja (Obrazec 6(c) – Poglavje 6);
4. Referenčno potrdilo za vodjo vzdrževanja (Obrazec 6(d) – Poglavje 6);
5. ESPD - Vsak gospodarski subjekt, ki nastopa v ponudbi (ponudnik, partner, podizvajalec in subjekt katerega zmogljivosti uporabljajo ponudniki) mora predložiti izpolnjen ESPD;
6. Pooblastilo za pridobitev podatkov iz kazenske evidence;
7. V primeru skupne ponudbe konzorcija je potrebno ponudbi predložiti pooblastila vodilnemu ponudniku na priloženem vzorcu v Poglavju 6;

Vsi sestavni deli ponudbe in njene dokumentacije morajo biti zloženi v vrstnem redu, kot sledi iz zgornje točke teh navodil za pripravo ponudbe.

# PONUDBENA CENA

Upošteva se, da je ponudnik skrbno preučil vso razpisno dokumentacijo, da se je seznanil z obstoječimi cestami in ostalimi prometnimi površinami oz. stanjem le-teh, ki spadajo v območje naročila, za katerega se poteguje, da se je seznanil z vsemi predpisi glede izvajanja predmeta koncesije in predpisi glede plačila taks, davkov in drugih povračil oz. odškodnin za škodo povzročeno pri opravljanju predmeta koncesije ter da pozna vse druge bistvene elemente, ki lahko vplivajo na izvedbo predmeta koncesije ter da je na podlagi vsega tega tudi oddal svojo ponudbo.

Ponudbene cene morajo razen DDV vključevati vse stroške za izvajalčevo delo, opremo (vozila, stroji in naprave), material, transport, zavarovanja, druge davke in dajatve ter druge stroške, ki so potrebni za izvajanje predmeta koncesije, vključno z vsemi splošnimi riziki in odgovornostmi, ki jih skladno s pogodbenim razmerjem in predpisi nosi koncesionar.

V ponudbenih cenah morajo biti zajeti tudi že vsi morebitni popusti.

Podrobneje so navodila za oblikovanje ponudbenih cen in pripravo ponudbenega predračuna opisana v Poglavju 4 – *Navodila za oblikovanje cen in izpolnjevanje ponudbenega predračuna*.

Cene se valorizirajo od datuma sklenitve koncesijske pogodbe skladno z določili Pravilnika o načinu valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur.l. RS št. 1/2004).

# VALUTA PONUDBE IN PLAČIL

Ponudbene cene se v celoti prikazujejo izključno v valuti, ki je uradno plačilno sredstvo v Republiki Sloveniji.

# VELJAVNOST PONUDBE

Ponudbe ostanejo v veljavi 180 dni po skrajnem roku za predložitev ponudb.

# GARANCIJA ZA RESNOST PONUDBE

Ponudnik predloži kot sestavni del ponudbe Garancijo za resnost ponudbe.

Kot zavarovanje za resnost ponudbe mora ponudnik (pri skupni ponudbi katerikoli partner) predložiti bančno garancijo, za katero veljajo »Enotna pravila za garancije na poziv (EPGP), revizija iz leta 2010, izdana pri MTZ pod št. 758« ali kavcijsko zavarovanje (skladno s predlogo "Vzorec finančnega zavarovanja za resnost ponudbe"). Veljavnost zavarovanja pa ne sme biti krajša od veljavnosti ponudbe. Skeniran original zavarovanja se priloži kot »pdf« dokument v razdelek »druge priloge«.

Garancija za resnost ponudbe mora biti dana v višini 640.000,00 EUR in sicer v obliki nepogojne, nepreklicne in na prvi pisni pozivizplačljive garancije. Izdajatelj garancije je lahko:

* banka ali zavarovalnica s sedežem v Republiki Sloveniji,
* tuja banka ali zavarovalnica, preko korespondenčne banke ali zavarovalnice, v Republiki Sloveniji.

Garancija za resnost ponudbe mora veljati najmanj 180 dni od skrajnega roka za predložitev ponudb.

Ponudnik mora garancijo za resnost ponudbe predložiti na vzorčnem Obrazcu 3 v Poglavju 6 (*Garancija za resnost ponudbe*).

Zaradi objektivnih okoliščin lahko koncedent zahteva od ponudnikov, da za določeno število dni podaljšajo rok veljavnosti garancij. Zahteve in odgovori v zvezi s podaljšanjem garancij morajo biti v pisni obliki. Ponudnik lahko zavrne takšno zahtevo, ne da bi koncedent unovčil njegovo garancijo za resnost ponudbe, toda s tem je njegova ponudba izločena.

Koncedent bo unovčil ponudnikovo garancijo za resnost ponudbe v primeru, če ponudnik:

* po roku za oddajo ponudb svojo ponudbo umakne ali
* ne sklene pogodbe v določenem roku ali
* v določenem roku po sklenitvi pogodbe ne predloži garancije za dobro izvedbo pogodbenih obveznosti ali
* pred podpisom pogodbe ne predloži zahtevanega dokazila o vpisu v imenik pristojne poklicne zbornice v Republiki Sloveniji ali
* v določenem roku ne predloži zahtevanih pojasnil, dopolnitev ali stvarnih dokazil za navedbe v ponudbi, ne da soglasja k odpravi računskih napak ali se na naročnikov poziv sploh ne odzove ter s tem doseže svojo izločitev oziroma zavrnitev ponudbe.

Garancije za resnost ponudbe bodo ponudnikom vrnjene potem, ko izbrani ponudnik sklene koncesijsko pogodbo s koncedentom in predloži Garancijo za dobro izvedbo pogodbenih obveznosti kot pogoj za veljavnost koncesijske pogodbe oziroma v primeru neuspešnega postopka podelitve koncesije po pravnomočnosti sklepa o izidu postopka.

# GARANCIJA ZA DOBRO IZVEDBO POGODBENIH OBVEZNOSTI

Koncesionar bo moral najkasneje v 20 dneh po sklenitvi koncesijske pogodbe, kot pogoj (za obdobje enega leta) za veljavnost pogodbe, predložiti koncedentu nepogojno, nepreklicno in na prvi pisni poziv plačljivo garancijo, veljavno najmanj eno leto v višini 1% od vrednosti del po koncesijski pogodbi glede na cene posameznih postavk (vključno z DDV). Garancijo mora koncesionar najmanj tri mesece pred potekom njene veljavnosti podaljšati za najmanj eno leto oziroma do izteka roka koncesije.

Če se je v primeru skupne ponudbe zavezalo izročiti garancije več članov konzorcija, mora sumarna vrednost vseh garancij dosegati zahtevani znesek garancije iz prvega stavka. V tem primeru se pravočasnost predložitve garancije v roku iz prvega stavka presoja glede na ravnanje člana konzorcija, ki zadnji predloži garancijo.

Garancijo sme koncedent unovčiti v primeru, ko koncesionar brez utemeljenih razlogov ne izpolnjuje bistvenih pogodbenih obveznosti ali če preneha ali delno preneha izvajati dejavnosti iz koncesijskega razmerja.

Garancijo sme koncedent unovčiti tudi v primeru, ko koncesionar nepravočasno ali ne nadomesti garancije iz prvega odstavka te točke.

Če v primeru skupne ponudbe predloži garancijo več članov konzorcija, lahko koncedent, glede na dejstvo, da so člani konzorcija solidarni dolžniki, iz razlogov po prejšnjih dveh odstavkih po lastni izbiri unovči katerekoli garancijo ali več garancij, v znesku in vrstnem redu, ki ga sam izbere.

Izdajatelj garancije je lahko:

* banka ali zavarovalnica s sedežem v Republiki Sloveniji,
* tuja banka ali zavarovalnica, preko korespondenčne banke ali zavarovalnice, v Republiki Sloveniji.

Ponudnik, ki bo uspešen na razpisu, bo moral garancijo za dobro izvedbo pogodbenih obveznosti predložiti na vzorčnem Obrazcu 4 v Poglavju 6 (*Garancija za dobro izvedbo pogodbenih obveznosti*).

# VARIANTNE PONUDBE NISO DOVOLJENE

Za navedeno koncesijo variantne ponudbe niso sprejemljive. Ponudniki morajo predložiti svojo ponudbo v skladu z razpisno dokumentacijo brez kakršnihkoli odstopanj.

# OBLIKA IN PODPISOVANJE PONUDB

Ponudniki morajo ponudbo pripraviti v enem izvodu na način, kot je to opisano v točki 6 tega poglavja o Navodilih ponudnikom za izdelavo ponudbe.

1. POOBLASTILO ZA PRIDOBITEV PODATKOV IZ KAZENSKE EVIDENCE

V ponudbi se predloži izpolnjeno in podpisano pooblastilo naročniku (*skladno s predlogo »Pooblastilo za pridobitev podatkov iz kazenske evidence«* ) za pridobitev potrdila, da gospodarski subjekt ali oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem ni bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).

V naročnikovi predlogi se po potrebi doda tabele s podatki o pravnih (*vseh gospodarskih subjektih, ki nastopajo v ponudbi*) in fizičnih osebah.

NAVODILA PONUDNIKOM ZA IZDELAVO PONUDBE

**C. ODDAJA PONUDBE**

# PREDLOŽITEV PONUDB

Ponudbo se predloži v elektronski obliki skladno z Navodili za uporabo informacijskega sistema za elektronsko oddajo ponudb e-JN: PONUDNIKI. Navodila so objavljena na spletnem naslovu https://ejn.gov.si/eJN2 in so sestavni del razpisne dokumentacije. Za uporabo informacijskega sistema e-JN in elektronsko oddajo ponudbe se mora pooblaščena oseba ponudnika v ta sistem registrirati kot uporabnik.

Za potrebe izpolnjevanja obrazca »Skupna ponudbena vrednost« v eJN aplikaciji ponudnik v rubriko »Znesek davka (EUR)« navede 0,00 EUR. V pogodbeni fazi bo pogodbena vrednost prikazana v vrednosti brez in z DDV.

# ODDANE PONUDBE

Ob oddaji ponudbe informacijski sistem e-JN zabeleži čas oddaje in identiteto uporabnika. Oddana ponudba pridobi status »ODDANA« in je skladno z zakonom (Obligacijski zakonik) zavezujoča za čas njene veljavnosti. Oddana ponudba se lahko do roka za oddajo ponudb umakne, spremeni ali predloži drugo, po tem roku pa to ni več mogoče.

# SPREMEMBE, DOPOLNITVE IN UMIK PONUDB

S spremembo ali dopolnitvijo ponudbe mora ponudnik dopolniti oziroma spremeniti in nadomestiti že predloženi del ponudbe z novim.

Ponudnik sme spremeniti, dopolniti ali umakniti svojo ponudbo pod pogojem, da je poslal naročniku spremembo, dopolnitev ali umik ponudbe pred skrajnim rokom za oddajo ponudb.

NAVODILA PONUDNIKOM ZA IZDELAVO PONUDBE

**D. POSTOPEK IZBIRE KONCESIONARJA**

# JAVNO ODPIRANJE PONUDB

Ob uri, določeni za javno odpiranje ponudb informacijski sistemu e-JN avtomatično prikaže imena ponudnikov in omogoči dostop do ponudnikovega pdf dokumenta (Obrazec 1 – Izjava o prijavi na razpis), naloženega v sistemu e-JN pod razdelek »Predračun«.

# PREVERITEV PONUDB

Naročnik lahko skladno z zakonom od ponudnika zahteva odpravo pomanjkljivosti glede predloženih listin, soglasje k odpravi računskih napak ter pojasnila ali dodatna (stvarna) dokazila za navedbe v ponudbi. Komunikacija s ponudnikom poteka v informacijskem sistemu e‑JN. Ponudnik se izključi, če v določenem roku ne odpravi pomanjkljivosti oziroma ne predloži ustreznih pojasnil ali dodatnih dokazil.

Naknadno vključevanje gospodarskih subjektov ter zahtevanih kadrov in referenc (razen v primeru iz drugega odstavka 81. člena ZJN-3) pred oddajo naročila ni dopustno, po oddaji pa le, če bi bila sicer ogrožena izvedba naročila skladno s pogodbo, če so izpolnjeni zahtevani pogoji za priznanje sposobnosti in ob soglasju naročnika.

V primeru utemeljenega suma, da je gospodarski subjekt predložil neresnično izjavo ali ponarejeno oziroma spremenjeno listino kot pravo, bo naročnik Državni revizijski komisiji za revizijo postopkov oddaje javnih naročil skladno z zakonom podal predlog za uvedbo postopka o prekršku.

Ponudba se oceni kot nedopustno, če ponudnik z istimi viri (tehnične kapacitete, kadri,...) dokazuje usposobljenost v ponudbah za dve ali več območji.

# DOPUSTNE DOPOLNITVE PONUDB

Ponudnik ne sme spreminjati ponudbenih cen in nasploh ponudbe v okviru meril ter tistega dela ponudbe, ki se veže na tehnične specifikacije predmeta naročila oziroma tistih elementov ponudbe, ki lahko ali bi lahko vplivali na drugačno razvrstitev njegove ponudbe glede na ostale ponudbe, ki jih je koncedent prejel v postopku podelitve koncesije.

# POGAJANJA

Pogajanja v tem postopku niso predvidena. Če v odprtem postopku ne bo predložena nobena dopustna ponudba, bo naročnik lahko nadaljeval s konkurenčnim postopkom s pogajanji.

# ZAUPNOST POSTOPKA

Kot zaupen bo varovan le tisti ponudnikov podatek, ki po zakonu lahko velja za osebni ali tajni podatek ali za poslovno skrivnost. Poslovna skrivnost mora biti v predloženi dokumentaciji označena in priložen sklep družbe o določitvi poslovne skrivnosti.

Ponudnikovi podatki v koncedentovih predlogah za izdelavo ponudbe (razen osebnih podatkov) so javni in ne smejo biti opredeljeni kot poslovna skrivnost.

# ZAVRNITEV VSEH PONUDB

Koncedent mora svojo odločitev o zavrnitvi vseh ponudb pisno utemeljiti in navesti razloge za zavrnitev. O zavrnitvi vseh ponudb mora koncedent pisno obvestiti ponudnike in navesti razloge, zaradi katerih ni izbral nobene ponudbe ali o svoji odločitvi, da začne nov postopek.

# ODLOČITEV O IZBIRI KONCESIONARJA

Odločitev o izbiri koncesionarja v postopku oddaje javnega naročila po drugem odstavku 27. člena Zakona o javno-zasebnem partnerstvu in odločbo o podelitvi koncesije po četrtem odstavku 27. člena Zakona o javno-zasebnem partnerstvu sprejme vlada, postopek podelitve koncesije pa vodi direkcija.

# OBVESTILO O IZBIRI

Koncedent najkasneje v roku, določenem z zakonom, posreduje ponudnikom pisno obvestilo o izbiri koncesionarja.

# SKLENITEV KONCESIJSKE POGODBE

Koncedent bo po pravnomočni odločitvi in pred sklenitvijo pogodbe po potrebi, preveril zagotavljanje tehničnih in kadrovskih pogojev z ogledom pri izbranem ponudniku. Pred sklenitvijo koncesijske pogodbe (za obdobje 10 let) bo Vlada Republike Slovenije izdala izbranemu koncesionarju odločbo o podelitvi koncesije. Skladno z drugim odstavkom 65. člena ZJZP drugih udeležencev v tem upravnem postopku izdaje odločbe ni. Upravno odločbo o podelitvi koncesije bo koncedent izdal izbranemu koncesionarju v roku 30 dni po dokončni odločitvi v morebitnih revizijskih postopkih oziroma v roku 30 dni po dokončni odločitvi o izbiri koncesionarja, če revizija ne bo vložena.

Koncedent bo izbranemu ponudniku koncesijsko pogodbo (za obdobje desetih let) poslal v podpis v roku 8 dni po dokončnosti upravne odločbe o podelitvi koncesije.

Koncesijski pogodbi se pripravita in skleneta v skladu z vzorcema koncesijskih pogodb v Poglavju 7 te razpisne dokumentacije.

V roku 8 dni po prejemu pogodbe (za obdobje desetih let in za obdobje enega leta), mora koncesionar podpisati pogodbo ter jo posredovati DRSI.

Koncesionar mora, kot pogoj za veljavno sklenitev koncesijske pogodbe, najkasneje v 20 dneh po sklenitvi koncesijske pogodbe (za obdobje enega leta) predložiti koncedentu nepogojno, nepreklicno in na prvi pisni poziv plačljivo garancijo, veljavno najmanj eno leto v višini enega 1 % od vrednosti del po koncesijski pogodbi glede na cene posameznih postavk (vključno z DDV). Garancijo mora koncesionar najmanj tri mesece pred potekom njene veljavnosti podaljšati za najmanj eno leto oziroma do izteka roka garancije.

Najkasneje v tridesetih dneh po sklenitvi koncesijske pogodbe mora koncesionar skleniti zavarovanje za škodo, ki bi jo z opravljanjem dejavnosti rednega vzdrževanja državnih cest povzročil tretji osebi.

Obveznost zavarovanja odgovornosti koncesionarja se podrobneje uredi v koncesijski pogodbi.

Naročniku je z zakonom prepovedano skleniti pogodbo s ponudnikom, ki je uvrščen v evidenco poslovnih subjektov iz 35. člena Zakona o integriteti in preprečevanju korupcije, že sklenjene pogodbe s takšnim ponudnikom pa so nične.

Pred sklenitvijo pogodbe mora izbrani ponudnik na naročnikov poziv v 8 dneh od prejema poziva posredovati izjavo s podatki o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe šteje, da so z njim povezane družbe.

To izjavo oziroma podatke je naročnik na zahtevo dolžan predložiti Komisiji za preprečevanje korupcije. Če se izkaže, da je ponudnik predložil lažno izjavo oziroma dal neresnične podatke o navedenih dejstvih, ima to za posledico ničnost pogodbe.